Gloria Estefan

**Gloria María Milagrosa Fajardo García de Estefan**, poznatija samo kao **Gloria Estefan** (Havana, 1. rujna 1957.) je kubansko-američka pjevačica, kantautorica i glumica. Karijeru je započela kao glavni vokal u bendu Miami Latin Boys, koji će ubrzo postati popularni bend Miami Sound Machine. Godine 1985., bend se proslavio hitom "Conga", a Gloria Estefan je stekla svjetsku popularnost. Pjesma je dobila glavnu nagradu na 15. jubilarnom Muzičkom festivalu u Tokiju. "Conga" je s godinama postala njezina najprepoznatljivija pjesma. Tokom ljeta 1988., zajedno s bendom je izdala njihov prvi #1 hit, "Anything for You". Njezin glas je kontraalt.

U ožujku 1990. godine, imala je ozbiljnu saobraćajnu nesreću u autobusu s kojim je išla na turneju. Vratila se točno godinu dana kasnije s novom svjetskom turnejom i albumom *[[Into the Light (album Glorije Estefan)|Into the Light]]*. Nakon tog je trenutka postala inspiracija za mnoge diljem svijeta. Godine 1993., njezin album *[[Mi Tierra]]* joj donosi prvi od tri Grammyja u kategoriji najboljeg albuma tropske latino glazbe. Bio je tu ujedno i prvi album koji je zasjeo na prvo mjesto *[[Billboard]]ove* ljestvice latino albuma, kada je ona uspostavljena 1993. godine, provevši rekordnih 58 tjedana na toj poziciji. Također, *Mi Terra* je posGtao prvi dijamantni album u Španjolskoj. Njezin uspjeh se nastavio i sa singlovima; mnoge njezine pjesme, poput "Rhythm Is Gonna Get You", "1-2-3", "Get on Your Feet", "Here We Are", "Coming Out of the Dark", "Bad Boy", "Oye!", "You'll Be Mine (Party Time)" te obrada pjesme "Turn the Beat Around" Vicki Sue Robinson postali su međunarodni hitovi s odličnim uspjesima na glazbenim ljestvicama. Gloria Estefan je prodala oko 100,000,000 kopija svoje glazbe diljem svijeta, a samo u Sjedinjenim Državama je prodala oko 31,500,000 kopija.

Osvojila je ukupno sedam Grammyja. Također je dobila zvijezdu na Holivudskoj stazi slavnih te onoj u Las Vegasu, a primila je i *Ellis Island Congressional Medal of Honor*, najveće odlikovanje koje se može uručiti naturaliziranom državljaninu Sjedinjenih Država. Godine 2015. dobila je Predsjedničku medalju slobode zbog svog doprinosa američkoj glazbi. Nagrađena je i Nagradom hispanske baštine, dvama MTV-jevim Video Music nagradama, dvama ACE nagradama te nagradom za humanitarku godine koju dodjeljuje Nacionalna glazbena fondacija. Uručena joj je i Američka muzička nagrada za životno djelo te BMI-jeva nagrada za kantautoricu godine. Primljena je i u Kantautorsku kuću slavnih te je dobila nekoliko *[[Billboard]]ovih* nagrada zbog svog uspjeha na ljestvicama.

Uvrštena je i na VH1-ovu listu 100 najvećih umjetnika svih vremena te na *[[The Sun (Ujedinjeno Kraljevstvo)|Sunov]]* popis 50 nezaboravnih glazbenica. Tokom 2015. godine je dodana i na *Billboardov* popis 30 najutjecajnijih latino izvođača svih vremena.

## Diskografija

**Live Again/Renacer* (1977)
**Miami Sound Machine* (1978)
**Imported* (1979)
**MSM* (1980)
**Otra Vez* (1981)
**Rio* (1982)
**A Toda Maquina* (1984)
**[[Eyes Of Innocence (album benda Miami Sound Machine)|Eyes Of Innocence]]* (1984)
**[[Primitive Love]]* (1985)
**[[Let It Loose (album)|Let It Loose]]* / *[[Anything for You (album)|Anything for You]]* (1987)
**[[Cuts Both Ways]]* (1989)
**[[Into the Light (album Glorije Estefan)|Into The Light]]* (1991)
**[[Mi Tierra]]* (1993)
**[[Christmas Through Your Eyes]]* (1993)
**[[Hold Me, Thrill Me, Kiss Me (album)|Hold Me, Thrill Me, Kiss Me]]* (1994)
**[[Abriendo Puertas (album Glorije Estefan)|Abriendo Puertas]]* (1995)
**[[Destiny (album Glorije Estefan)|Destiny]]* (1996)
**[[gloria!]]* (1998)
**[[Alma Caribeña|Alma Caribeña ~ Caribbean Soul]]* (2000)
**[[Unwrapped (album Glorije Estefan)|Unwrapped]]* (2003)
**[[90 Millas]]* (2007)
**[[Miss Little Havana]]* (2011)
**[[The Standards]]* (2013)

## Filmografija

## Vanjske veze

* 
* Gloria Estefan on Twitter
* Gloria Estefan 90 MILLAS Spanish Forum 
* Gloria Estefan receives her honorary Doctorate of Music alongside her husband Emilio from Berklee
*  Gloria Estefan at bmi.com
*